בראד גוזאן

בראד גוזאן (באנגלית: Brad Guzan; נולד ב-9 בספטמבר 1984 באילינוי שבארצות הברית) הוא כדורגלן אמריקאי המשחק בעמדת השוער באטלנטה יונייטד ובנבחרת ארצות הברית.

קריירה
לאחר שנתיים בשיקגו פייר פרמייר מליגת הפיתוח USL, החליט גוזאן לחתום במועדון ה-MLS האמריקאי צ'יבאס ארצות הברית לאחר שנבחר בדראפט 2005.

גוזאן שיחק בנבחרת ארצות הברית עד גיל 18 (נבחרת הנוער). ב-19 בפברואר 2006, הוא ערך את הופעת הבכורה שלו בנבחרת הבוגרת נגד נבחרת גואטמלה בכדורגל. ב-7 בנובמבר 2007, גוזאן נבחר לשוער השנה בליגת ה-MLS.

ב-11 ביולי 2008, אסטון וילה סיכמה על דמי העברה של מיליון דולר עבור שוער צ'יבאס ארצות הברית. גוזאן היה השוער האמריקאי השני בשם בראד שחתם באסטון באותו קיץ אחרי בראד פרידל. גוזאן ערך את הופעת הבכורה שלו באסטון בספטמבר 2008 במסגרת גביע הפוטבול ליג, במשחק בית נגד ק.פ.ר. בטורניר גביע השלום 2009, אסטון ניצחה בכל משחק שגוזאן שיחק, כולל המשחקים נגד פורטו, יובנטוס ואטלנטה. בגמר נגד יובנטוס, הוא עזר לקבוצתו לנצח את האיטלקים לאחר שעצר שני פנדלים של וינצ'נצו יאקווינטה ואלסנדרו דל פיירו בקרב בעיטות העונשין.

ב-27 באוקטובר 2007, גוזאן הציל 4 פנדלים במשחק אחד, הראשון בזמן המשחק הרגיל, ושלושה נוספים בקרב בעיטות עונשין נגד סנדרלנד באצטדיון האור בשלב 16 האחרונות בגביע הליגה. למרות ההופעה המרשימה, בראד פרידל החליף אותו בשער במשחק הגמר נגד מנצ'סטר יונייטד.

ב-31 בדצמבר 2010, גוזאן הושאל להאל סיטי מהפוטבול ליג צ'מפיונשיפ למשך חודש. הוא ערך את הופעת הבכורה שלו בהאל ביום הראשון של שנת 2011 בהפסד 0–1 ללסטר סיטי. ב-25 בינואר 2011, הוא האריך את ההשאלה עד לסוף פברואר. בסך הכל, גוזאן ערך 11 הופעות במדי האל. ב-28 בפברואר, חזר גוזאן לאסטון וילה.

ב-3 בדצמבר 2011, גוזאן ערך את הופעתו השנייה בפרמייר ליג במדי אסטון נגד מנצ'סטר יונייטד במקומו של שי גיבן הפצוע. בסוף עונת הפרמייר ליג 13–2012, גוזאן נבחר לשחקן המצטיין באותה עונה באסטון לאור תרומתו לקבוצה בהישארות בליגה הראשונה. ב-6 ביולי 2013, הוא חתם על חוזה לארבע שנים נוספות במועדון.

ב-29 ביולי 2016 חתם לשנתיים במידלסברו.

ב-26 בינואר 2017 חתם באטלנטה יונייטד מה-MLS.

תארים
אסטון וילה
 סגנות גביע הפוטבול ליג : 2010
 סגנות גביע ה-FA: 2015

נבחרת ארצות הברית
 גביע הזהב של CONCACAF : גביע הזהב 2007

אישיים
 הרכב העונה ב-MLS: שנת 2007
 שוער השנה בליגת ה-MLS: שנת 2007

קישורים חיצוניים

כדורגלנים אמריקאים
שוערי כדורגל אמריקאים
אילינוי: כדורגלנים
כדורגלני צ'יבאס ארצות הברית
כדורגלני אסטון וילה
כדורגלני האל סיטי
כדורגלני מידלסברו
כדורגלני אטלנטה יונייטד
כדורגלני נבחרת ארצות הברית
ספורטאים אמריקאים באנגליה
כדורגלני גביע הזהב 2007
כדורגלני קופה אמריקה 2007
כדורגלנים באולימפיאדת בייג'ינג (2008)
כדורגלני גביע הקונפדרציות 2009
כדורגלני מונדיאל 2010
כדורגלני מונדיאל 2014
כדורגלני גביע הזהב 2015
כדורגלני קופה אמריקה 2016
כדורגלני גביע הזהב 2017
כדורגלני גביע הזהב 2021
כדורגלנים אולימפיים אמריקאים
אמריקאים שנולדו ב-1984